8 
Ew. Âhrling. 
notare necesse habuerunt, qvod tamen sine defectu nomi¬ 
nis fieri non potuit. 
Hoc qvo minus hactenus perficere potuerim, variis 
occupationibus impeditus fui, verum qvoniam hac etiam 
aestate Lectiones Botanicæ mihi demandatae sunt, iterum 
admonitus, praesentem catalogum conscripsi. 
In hoc catalogo non tantum enumeravi omnes herbas 
in Horto Academico Upsaliensi plantatas, verum etiam 
eas, qvas in diversis hortis circa Upsaliam vel Holmiam 
observavi, nec non paucas in Hortis Lundensibus Sca¬ 
norum mihi visas et heic non reperiundas, qvo hic cata¬ 
logus tam studiosis Botanicis Lundinensibus qvam Upsa- 
liensibus inserviret, imo etiam unicuiqve hortum aliqvem 
Magnatum ingredienti. 
Et qvoniam nulla Methodus hactenus usu recepta mihi 
arrisit, propriam secutus sum, qvam propediem v. D. sub 
nomine Nuptiae Plantarum publicæ luci dare animus est. 
Nomina aliqvot specifica nova herbis indidi, qvæ dis¬ 
cernuntur ab omnibus aliis, heic repertis, sive sint hor¬ 
tenses, sive sylvestres. 
Variationes pro diversis speciebus, cum vulgo Botani¬ 
corum, non habui, sed eas, minusculis literis sub sua planta, 
addidi. 
Si nomina qvædam generica cuiqvam nova videntur, 
rationem hujus rei petat ex Fundamentis meis Botanicis , 
qvæ rite elaborata in publicum qvoqve edere constitui. 
Circa Synonyma Casp: Bauhinum in Pinace semper 
citavi, apud qvem Tyrones omnes Auctores, qvi ante ipsum 
scripserunt, qværant. 
Tournefortium propter characteres genericos, Dodo- 
NÆUM vero, Tabernæmontanum et Matthiolum propter figu¬ 
ras adduxi. 
Herbas sylvestres in horto sæpe translatas frustra in hoc 
catalogo qværit Lector, eas enim consulto omisi, qvandoqvi- 
dem max. Rever. D:nus Ol. Celsius S. S. Theol. D : et P: P: 
in Flora TJplandica , brevi publicanda, illas omnes enumerat, 
